**KOMUNALAC d.o.o. Samobor**

**Ulica 151. samoborske brigade HV 2**

**SAMOBOR**

**OIB: 17055681355**

**BILJEŠKE UZ FINANCIJSKE IZVJEŠTAJE PODUZETNIKA**

**ZA RAZDOBLJE 01.01.2024. DO 31.12.2024. GODINE**

1. **INFORMACIJE O DRUŠTVU**

KOMUNALAC d.o.o., SAMOBOR (u nastavku: Društvo), OIB 17055681355, MBS 080173330 osnovano je prema zakonima i propisima Republike Hrvatske kao društvo s ograničenom odgovornošću sa sjedištem u Samoboru, Ulica 151. samoborske brigade HV 2.

Grad Samobor jedini je osnivač društva Komunalac d.o.o.


Organi društva su: Skupština društva, Nadzorni odbor i Uprava društva.

Poslove društva vodi Uprava društva koju svojom odlukom imenuje i opoziva Skupština društva. Upravu društva čini jedan član-direktor. Direktor društva je Renato Raguž, dipl.ing.stroj.

Osnovna djelatnost: Skupljanje neopasnog otpada

Prosječan broj zaposlenih tijekom izvještajnog razdoblja: 242

**Organizacijska struktura Društva od 1.10.2022. godine:**



1. ***OSNOVE SASTAVLJANJA FINANCIJSKIH IZVJEŠTAJA***

Financijski izvještaji Društva sastavljeni su sukladno Hrvatskim standardima financijskog izvještavanja koje je donio Odbor za standarde financijskog izvještavanja na temelju odredbi Zakona o računovodstvu. Na financijske izvještaje u 2024. godini primjenjuju se odredbe važećeg Zakona o računovodstvu te Hrvatskih računovodstvenih standarda. Financijski izvještaji sastavljeni su na osnovi povijesnog troška, a detaljnija određenja dana su uz pojedine pozicije izvještaja.

Financijski izvještaji prezentiraju istinito i fer financijski položaj, financijsku uspješnost i novčane tijekove poduzetnika.

Vjerno su predočeni učinci transakcija i drugih poslovnih događaja, a u skladu s kriterijima priznavanja imovine, obveza, kapitala, prihoda i rashoda.

1. ***SAŽETAK ZNAČAJNIJIH RAČUNOVODSTVENIH POLITIKA***

Slijedi prikaz značajnijih računovodstvenih politika usvojenih za pripremu ovih financijskih izvještaja. Ove računovodstvene politike dosljedno su primjenjivane za sva razdoblja uključena u ove izvještaje osim tamo gdje je drugačije navedeno.

Budući događaji i njihov utjecaj nisu predvidivi sa sigurnošću i sukladno tome računovodstvene procjene zahtijevaju prosudbu, a one korištene pri izradi financijskih izvještaja podložne su promjenama nastankom novih događaja, dobivanjem dodatnih informacija i promjenom okruženja u kojem društvo posluje što može rezultirati odstupanjima od izvršenih procjena.

**Dugotrajna nematerijalna imovina**

Nematerijalna imovina je nemonetarna imovina bez fizičkih obilježja koja se može identificirati, a čine ju izdaci za razvoj, patenti, licence, koncesije, zaštitni znaci, računalni programi (softver), dozvole, franšize i ostala prava, goodwill, predujmovi za nematerijalnu imovinu te ostala nematerijalna imovina. Nematerijalna imovina priznaje se samo ako:

* je vjerojatno da će pritjecati očekivane buduće ekonomske koristi, i
* da se trošak nabave može pouzdano izmjeriti.

Nakon početnog priznavanja nematerijalna imovina se mjeri po trošku nabave umanjenom za ispravak vrijednosti i akumulirane gubitke od umanjenja. Društvo može odlučiti da dugotrajnu nematerijalnu imovinu čija se fer vrijednost može pouzdano mjeriti iskazuje po revaloriziranom iznosu nakon početnog priznavanja imovine. Ako se pojedina dugotrajna nematerijalna imovina revalorizira, sva dugotrajna nematerijalna imovina iz iste skupine također se mjeri metodom revalorizacije.

Amortizacija dugotrajne nematerijalne imovine obračunava se primjenom linearne metode u korisnom vijeku trajanja od 4 godine (stopa 25%). Ako Društvo donese odluku, primjenjuju se uvećane amortizacijske stope sukladno odredbama Zakona o porezu na dobit. Iznimno, nematerijalna imovina s neodređenim korisnim vijekom upotrebe se ne amortizira već se testira na umanjenje.

**Dugotrajna materijalna imovina**

Dugotrajna materijalna imovina obuhvaća sredstva koja Društvo koristi pri isporuci roba i usluga te u administrativne svrhe i čiji je procijenjeni vijek upotrebe duži od godine dana. Ova imovina početno se priznaje u bilanci po trošku nabave koji obuhvaća neto kupovnu cijenu i sve druge ovisne troškove do stavljanja sredstva u upotrebu. Nakon početnog priznavanja dugotrajna imovina se mjeri po trošku nabave umanjenom za ispravak vrijednosti i akumulirane gubitke od umanjenja sukladno HSFI 6. Društvo može odlučiti da dugotrajnu materijalnu imovinu čija se fer vrijednost može pouzdano mjeriti iskazuje po revaloriziranom iznosu nakon početnog priznavanja imovine. Ako se pojedina dugotrajna materijalna imovina revalorizira, sva dugotrajna materijalna imovina iz iste skupine također se mjeri metodom revalorizacije.

Amortizacija dugotrajne materijalne imovine obračunava se primjenom linearne metode u procijenjenom vijeku upotrebe svakog pojedinog sredstva primjenom sljedećih stopa:

|  |  |  |
| --- | --- | --- |
| Amortizacijska grupa | Amortizacijska stopa do 31.12.2023. | Amortizacijska stopa od 01.01.2024. |
| 00100-ZEMLJIŠTA | 0,00% | 0,00% |
| 00242-SLIKE | 0,00% | 0,00% |
| **Nematerijalna imovina** |  |  |
| LICENCA-bez amort. | 0,00% | 0,00% |
| 0032-LICENCE | 50,00% | 50,00% |
| **Građevinski objekti** |  |  |
| 0200-CESTE I PUTEVI | 3,00% | 3,00% |
| 0200-GRAĐEVINSKI OBJEKTI | 2,00% | 2,00% |
| 0200-KANALIZACIJE | 2,50% | 2,50% |
| 0200-OGRADE | 3,00% | 3,00% |
| 0200-OSTALI GRAĐEVINSKI OBJEKTI | 10,00% | 10,00% |
| 0200-PLINSKA STANICA | 2,50% | 2,50% |
| 0200-RECIKLAŽNO DVORIŠTE | 3,00% | 3,00% |
| 0200-UGOST.OBJEKTI NA SAJMIŠTU | 5,00% | 5,00% |
| 0200-VODOVI I KABLOVI | 2,50% | 2,50% |
| 0200-VODOVODNA MREŽA | 2,00% | 2,00% |
| **Zgrade** |  |  |
| 0201-ČUVARSKE KUĆICE | 10,00% | 10,00% |
| 0201-KIOSCI/OSTALI GRAĐ.OBJEKTI | 10,00% | 20,00% |
| 0201-ZGRADE | 2,00% | 2,00% |
| **Postrojenja i oprema** |  |  |
| 0210-MEDICINSKA OPREMA | 25,00% | 25,00% |
| 0210-NADOGRADNJA NA VOZILA | 10,00% | 20,00% |
| 0210-OPREMA ZA ZAGRIJAVANJE | 10,00% | 10,00% |
| 0210-OPREMA-priključni uređaji | 20,00% | 25,00% |
| 0210-OPREMA ZA CEST.RADOVE | 10,00% | 20,00% |
| 0210-OPREMA: KOSILICE I STROJEVI | 10,00% | 25,00% |
| 0210-ORUŽJE | 10,00% | 10,00% |
| 0210-OSTALA OPREMA | 10,00% | 20,00% |
| 0210-PRIKOLICE | 16,67% | 20,00% |
| 0210-RASHLADNI UREĐAJI | 10,00% | 20,00% |
| 0210-SPREMNICI ZA OTPAD | 10,00% | 20,00% |
| 0210-ŠTANDOVI | 20,00% | 20,00% |
| 0210-TELEFONI | 14,29% | 14,29% |
| 0210-TROKOLICE | 10,00% | 20,00% |
| 0210-TEL, KOMP. | 50,00% | 50,00% |
| 0210-UREDSKI STROJEVI | 20,00% | 20,00% |
| **Alat i namještaj** |  |  |
| 0220-ALAT | 10,00% | 20,00% |
| 0220-KLUPE | 10,00% | 10,00% |
| 0220-UREDSKI NAMJEŠTAJ | 10,00% | 20,00% |
| **Prijevozna i transportna sredstva** |  |  |
| 0221-KOMUNALNA VOZILA | 20,00% | 20,00% |
| 0221-KOMUNALNA VOZILA OD 01.01.00. | 20,00% | 20,00% |
| 0221-TERETNA I KOMBI VOZILA | 10,00% | 14,28% |
| 0221-TRAKTORI I OSTALA VOZILA | 10,00% | 14,28% |
| VOZILA: Vibro valjci i cest.stroj | 10,00% | 14,28% |
| **Osobna i kombi vozila** |  |  |
| 0222-OSOBNA I KOMBI VOZILA | 10,00% | 14,28% |

Ako Društvo donese odluku, primjenjuju se uvećane amortizacijske stope sukladno odredbama Zakona o porezu na dobit.

Zemljište i druga imovina koja ima neograničen vijek trajanja (umjetnički radovi i sl.) te imovina u pripremi se ne amortizira.

Naknadni izdaci uključuju se u knjigovodstvenu vrijednost imovine ili se prema potrebi priznaju kao zasebna imovina samo ako će Društvo imati buduće ekonomske koristi od imovine te ako se trošak nabave može pouzdano mjeriti. Knjigovodstvena vrijednost zamijenjenog dijela prestaje se priznavati. Svi ostali troškovi investicijskog i tekućeg održavanja terete račun dobitka i gubitka u razdoblju u kojem su nastali. Amortizacija se obračunava primjenom linearne metode.

Dobici ili gubici od prestanka priznavanja dugotrajne materijalne imovine (prodaja, rashodovanje i sl.) utvrđuju se kao razlika ostvarene prodajne cijene i knjigovodstvene vrijednosti i uključuju u stavku poslovni prihodi odnosno poslovni rashodi u računu dobiti i gubitka.

***Dugotrajna imovina namijenjena prodaji***

Dugotrajna imovina namijenjena prodaji je imovina čija će se knjigovodstvena vrijednost nadoknaditi putem prodaje, a ne putem korištenja pod uvjetom da je ta prodaja vrlo vjerojatna unutar perioda od jedne godine. Priznavanje i mjerenje obavlja se u skladu s odredbama HSFI 8.

***Financijska imovina***

Financijska imovina obuhvaća dane zajmove, sudjelujuće interese, ulaganja u vrijednosne papire, dane kredite, depozite i jamstvene pologe te ostalu financijsku imovinu. Financijska imovina se ne amortizira. Priznavanje, mjerenje i prestanak priznavanja obavlja se u skladu s odredbama HSFI 9.

***Zalihe***

Nabavljene zalihe sirovina i materijala te sitnog inventara, iskazuju se po trošku nabave koji obuhvaćaju nabavnu cijenu, uvozne pristojbe, nepovratne poreze, troškove prijevoza i druge troškove koji se mogu izravno pripisati nabavi, a ostali troškovi uključuju se u troškove zaliha samo do veličine do koje su nastali dovođenjem zaliha u sadašnje stanje.

Utrošak materijala obračunava se po FIFO metodi.

Zalihe gotovih proizvoda iskazuju se po stvarnim troškovima.

Zalihe trgovačke robe evidentiraju se po prodajnoj cijeni. Prilikom prodaje robe trošak prodane robe utvrđuje se na način da se od prodajne vrijednosti oduzme uračunana marža i ukalkulirani PDV. Roba koja se manipulacijom ošteti, kao i roba koja izgubi uporabnu vrijednost, utvrđuje se putem inventure i otpisuje do visine određene od Hrvatske gospodarske komore i odobrenja porezne uprave.

***Potraživanja***

Potraživanja se početno mjere po fer vrijednosti. Priznavanje, mjerenje i prestanak priznavanja obavlja se prema odredbama HSFI 11.

Ispravak vrijednosti potraživanja provodi se kada postoje objektivni dokazi da društvo neće moći naplatiti sva svoja potraživanja u skladu s dogovorenim uvjetima. Značajne financijske poteškoće dužnika, vjerojatnost dužnikovog stečaja te neizvršenje ili propusti u plaćanjima smatraju se pokazateljima umanjenja vrijednosti potraživanja od kupaca.

Iznos ispravka vrijednosti utvrđuje se kao razlika između knjigovodstvene vrijednosti i nadoknadivog iznosa potraživanja. Knjigovodstvena vrijednost imovine je smanjena korištenjem izračuna rezerviranja za umanjenjem vrijednosti te je iznos gubitka priznat u računu dobiti i gubitka u „vrijednosnim usklađivanjima“.

***Kapital i rezerve***

Kapital se sastoji od upisanog kapitala, ostalih rezervi, zadržane dobiti ili prenesenog gubitka, dobiti ili gubitka tekuće godine. Priznavanje, mjerenje i prestanak priznavanja obavlja se prema odredbama HSFI 12.

***Obveze***

Obveze se početno mjere po fer vrijednosti. Priznavanje, mjerenje i prestanak priznavanja obavlja se prema odredbama HSFI 13.

Obveze se klasificiraju kao kratkoročne obveze, osim ako Društvo ima pravo odgoditi podmirenje obveze na rok duži od 12 mjeseci. Obveze se priznaju kada je vjerojatno da će zbog podmirenja sadašnje obveze doći do odlijevanja resursa poduzetnika. Obveze prema dobavljačima i zaposlenima te obveze za predujmove mjere se po iznosu kojim će se podmiriti.

***Rezerviranja***

Rezerviranje je obveza čija je priroda jasno određena i za koju je na datum bilance vjerojatno ili sigurno da će nastati, ali postoji neizvjesnost u pogledu iznosa ili datuma kada će nastati. Priznavanje i mjerenje se provodi u skladu s HSFI 13.

***Vremenska razgraničenja***

Vremenska razgraničenja obuhvaćaju unaprijed plaćene troškove, nedospjelu naplatu prihoda, odgođeno plaćanje troškova i prihod budućeg razdoblja. Vremenska razgraničenja mjere se sukladno HSFI 14. Unaprijed plaćeni troškovi priznaju se kao imovina kada se odnose na iznose plaćene u tekućem razdoblju, a koji se odnose na buduća razdoblja. Odgođeno plaćanje troškova priznaje se kao obveza kada se odnosi na troškove nastale u tekućem razdoblju, a za koje nisu ispunjeni uvjeti za priznavanje obveza.

***Porez na dodanu vrijednost***

Porezni propisi zahtijevaju bilježenje PDV-a na neto osnovi. PDV koji proizlazi iz transakcija prodaje i kupnje priznaje se i iskazuje u bilanci na neto osnovi.

***Odgođena porezna imovina***

Odgođena porezna imovina i obveze mjere se primjenom poreznih stopa (i poreznih zakona) koji su na snazi na datum bilance. Odgođena porezna imovina se priznaje za prenesene neiskorištene porezne gubitke, neiskorištene porezne olakšice i sve odbitne privremene razlike u visini za koju je vjerojatno da će oporeziva dobit biti raspoloživa i za koju se preneseni porezni gubitak, neiskorištene porezne olakšice i odbitne privremene razlike mogu iskoristiti, sukladno odredbama HSFI 14.

***Prihodi***

Prihodi se priznaju kada je vjerojatno da će buduće ekonomske koristi ulaziti kod poduzetnika i kada se mogu pouzdano mjeriti.Priznavanje, mjerenje i prestanak priznavanja obavlja se prema odredbama HSFI 15.

Prihodi po HSFI 15 podijeljeni su na poslovne prihode i financijske prihode. Prihodi se sastoje od fer vrijednosti primljene naknade ili potraživanja za prodane usluge tijekom redovnog poslovanja društva. Iskazani su u iznosima koji su umanjeni za porez na dodanu vrijednost. Društvo priznaje prihode kada se iznos prihoda može pouzdano mjeriti i kada je izvjesno da će društvo imati buduće ekonomske koristi.

***Rashodi***

Rashodi se priznaju kada smanjenje budućih ekonomskih koristi proizlazi iz smanjenja imovine ili povećanja obaveza koje se može pouzdano izmjeriti, odnosno kada isti nastaju istodobno s priznavanjem ili smanjenjem imovine, a na temelju izravne povezanosti između nastalih troškova i određenih prihoda. Priznavanje, mjerenje i prestanak priznavanja obavlja se prema odredbama HSFI 16.

***Vrijednosti iskazane u financijskim izvještajima (iznosi)***

Financijski izvještaji prikazani su u eurima, što predstavlja funkcionalnu i izvještajnu valutu Društva.

***IV. BILJEŠKE UZ POZICIJE BILANCE***

1. **DUGOTRAJNA IMOVINA**

Dugotrajna imovina društva sastoji se od nematerijalne imovine, dugotrajne materijalne imovine, dugotrajne financijske imovine, dugoročnih potraživanja i odgođene porezne imovine.

Kao dugotrajna imovina na dan 31.12.2024. godine u bilanci iskazana je:

|  |  |  |
| --- | --- | --- |
| **Opis** | **31.12.2023. g.** | **31.12.2024. g.** |
| Nematerijalna imovina | 16.373,44 | 39.602,48 |
| Materijalna imovina | 10.131.058,47 | 11.394.551,55 |
| Financijska imovina | 114.385,70 | 98.401,99 |
| Potraživanja | 4.529,77 | 1.835,37 |
| **Ukupno:** | **10.266.347,38** | **11.534.391,39** |

* 1. **Materijalna imovina i nematerijalna imovina**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  | *- iznosi u eurima -* | |
| **Pozicije** | **Zemljište** | **Građevinski objekti** | **Postrojenje i oprema;** | **Alati, pogonski inventar i transportna sredstva** | **Materijalna imovina u pripremi** | **Ostala materijalna imovina** | **Nematerijalna imovina** | **Ukupno** |
| **NABAVNA VRIJEDNOST** |  |  |  |  |  |  |  |  |
| **31.12.2022.** | **1.030.441** | **9.940.777** | **1.665.481** | **5.430.440** | **1.196.290** | **55.409** | **60.222** | **19.379.060** |
| Vrijednosno usklađenje | - | - | - | - | (1.015.714) | - |  | **(1.015.714)** |
| Direktna povećanja | - | - | 9.902 | - | 843.440 | - | 4.409 | **857.750** |
| Prijenos s imovine u pripremi | - | 316.960 | 363.811 | 333.328 | (1.014.099) | - |  | **-** |
| Prodaja ili rashodovanje | - | (8.359) | (136.148) | (91.077) | - | (52.625) | (5.050) | **(293.258)** |
| **31.12.2023.** | **1.030.441** | **10.249.378** | **1.903.046** | **5.672.691** | **9.916** | **2.784** | **59.581** | **18.927.837** |
| Reklasifikacija | - | 40.975 | 134.427 | (231.503) | - | - | 56.101 | **-** |
| Direktna povećanja | - | - | - | - | 2.261.623 | - | - | **2.261.623** |
| Prijenos s imovine u pripremi | - | 60.715 | 201.858 | 1.793.750 | (2.092.081) | - | 35.758 | **-** |
| Prodaja ili rashodovanje | - | - | (72.318) | (356.481) |  | - | (15.367) | **(444.167)** |
| **31.12.2024.** | **1.030.441** | **10.351.068** | **2.167.013** | **6.878.456** | **179.458** | **2.784** | **136.073** | **20.745.294** |
| **ISPRAVAK VRIJEDNOSTI** |  |  |  |  |  |  |  |  |
| **31.12.2022.** | **-** | **2.761.299** | **1.184.163** | **4.304.582** | **-** | **26.306** | **45.419** | **8.321.769** |
| Vrijednosno usklađenje | - | - | - | - | - | - | - | **-** |
| Amortizacija za 2023. godinu | - | 247.928 | 113.598 | 326.401 | - | - | 2.839 | **690.766** |
| Prodaja ili rashodovanje | - | (8.359) | (106.584) | (85.831) | - | (26.306) | (5.050) | **(232.130)** |
| **31.12.2023.** | **-** | **3.000.868** | **1.191.177** | **4.545.152** | **-** | **-** | **43.208** | **8.780.405** |
| Reklasifikacija | - | 4.893 | 68.462 | (126.400) | - | - | 53.045 | **-** |
| Amortizacija za 2024. godinu | - | 265.231 | 285.237 | 404.915 | - | - | 15.584 | **970.967** |
| Prodaja ili rashodovanje | - |  | (70.698) | (354.168) | - | - | (15.367) | **(440.233)** |
| **31.12.2024.** | **-** | **3.270.992** | **1.474.178** | **4.469.499** | **-** | **-** | **96.470** | **9.311.139** |
| **NETO KNJIGOVODSTVENA VRIJEDNOST** | |  |  |  |  |  |  |  |
| **31.12.2023.** | **1.030.441** | **7.248.510** | **711.869** | **1.127.539** | **9.916** | **2.784** | **16.373** | **10.147.433** |
| **31.12.2024.** | **1.030.441** | **7.080.076** | **692.835** | **2.408.957** | **179.458** | **2.784** | **39.603** | **11.434.155** |

Nematerijalna imovina sastoji se od izdataka za razvoj, koncesija, patenata, licencija, robnih i uslužnih marki, softvera i ostalih prava, goodwilla, predujmova za nabavku nematerijalne imovine, nematerijalne imovine u pripremi i ostale nematerijalne imovine.

Knjigovodstvena vrijednost nematerijalne imovine na dan izvještavanja iznosila je 39.602,48 EUR.

Materijalna imovina sastoji se od zemljišta, građevinskih objekata, postrojenja i opreme, alata, pogonskog inventara i transportne imovine, biološke imovine, predujmova za materijalnu imovinu, materijalne imovine u pripremi, ostale materijalne imovine i ulaganja u nekretnine.

Knjigovodstvena vrijednost materijalne imovine na dan sastavljanja financijskih izvještaja iznosila je 11.394.551,55 EUR.

Amortizacija materijalne imovine (ispravak vrijednosti) obračunava se sukladno korisnom vijeku uporabe, linearnom metodom i primjenom stopa u skladu s računovodstvenim politikama.

* 1. **Dugotrajna financijska imovina**

Dugotrajna financijska imovina sastoji se od danih dugoročnih zajmova, depozita i sličnog, ostalih dugoročnih ulaganja koja se obračunavaju metodom udjela i ostalih ulaganja u dugotrajnu financijsku imovinu.

Društvo je na kraju poslovne godine imalo dugotrajnu financijsku imovinu u visini od 98.401,99 EUR.

* 1. **Dugotrajna potraživanja**

Dugoročna potraživanja obuhvaćaju sva potraživanja s rokom dospijeća dužim od 12 mjeseci. Društvo je na kraju poslovne godine imalo dugoročna potraživanja u iznosu 1.835,37 EUR.

1. **KRATKOTRAJNA IMOVINA**

Kratkotrajna imovina društva sastoji se od imovine koja je naplativa unutar roka od godinu dana, a sastoji se od zaliha, potraživanja, kratkotrajne financijske imovine i novca u banci i blagajni.

U bilanci na dan 31.12.2024. godine iskazana je sljedeća kratkotrajna imovina:

|  |  |  |
| --- | --- | --- |
| **Opis** | **31.12.2023.** | **31.12.2024.** |
| Zalihe | 221.410,79 | 229.066,51 |
| Potraživanja | 1.170.571,46 | 2.387.969,22 |
| Financijska imovina | 11.173,71 | 4.968,17 |
| Novac u banci i blagajni | 425.078,35 | 460.105,41 |
| **Ukupno:** | **1.828.234,31** | **3.082.109,31** |

* 1. **Zalihe**

Stanje zaliha na dan izvještavanja iznosilo je 229.066,51 EUR.

|  |  |  |
| --- | --- | --- |
| **Opis** | **31.12.2023.** | **31.12.2024.** |
| Sirovine i materijal | 112.367,64 | 108.621,04 |
| Proizvodnja u tijeku | 0,00 | 0,00 |
| Gotovi proizvodi | 91.056,47 | 100.290,58 |
| Trgovačka roba | 17.986,68 | 20.154,89 |
| UKUPNO | **221.410,79** | **229.066,51** |

Zalihe se vode po metodama definiranim u računovodstvenim politikama, računovodstvenim standardima i zakonskim propisima.

* 1. **Kratkoročna potraživanja**

Kratkoročna potraživanja sastoje se od potraživanja za isporučenu robu i usluge, potraživanja od zaposlenika i članova poduzetnika, potraživanja od države i drugih institucija i ostalih potraživanja za koja se očekuje da će se pretvoriti u novčani oblik u roku do jedne godine.

Kratkoročna potraživanja na dan izvještavanja iznosila su 2.387.969,22 EUR.

* 1. **Kratkoročna potraživanja za isporučenu robu i usluge**

Kratkoročna potraživanja za isporučenu robu i usluge i ostala potraživanja razrađuju se na potraživanja od poduzetnika unutar grupe, od društava povezanih sudjelujućim interesom i od nepovezanih osoba.

Kratkoročna potraživanja za isporučenu robu i usluge na dan izvještavanja iznosila su ukupno 2.117.467,00 EUR.

* 1. **Kratkoročna potraživanja od zaposlenika i članova poduzetnika**

Društvo na dan izvještavanja ima kratkoročna potraživanja od zaposlenika i članova društva u iznosu 3.070,82 EUR a odnose se na potraživanja s osnove previše isplaćenih naknada na plaću.

* 1. **Kratkoročna potraživanja od države i drugih institucija**

Kratkoročna potraživanja od države i drugih institucija odnose se na potraživanja za porez na dobit, potraživanja za PDV, potraživanja za više plaćene članarine i slična potraživanja.

Društvo je na dan izvještavanja imalo kratkoročna potraživanja od države i drugih institucija u iznosu 236.748,76 EUR.

* 1. **Ostala kratkoročna potraživanja**

Ostala kratkoročna potraživanja sačinjavaju potraživanja stečena cesijom ili nekom drugom vrstom ugovora (otkup tražbine, prijenos i sl.) te potraživanja za dane predujmove.

Ostala kratkoročna potraživanja Društva na dan izvještavanja iznosila su ukupno 30.682,64 EUR.

* 1. **Kratkotrajna financijska imovina**

Kratkotrajnu financijsku imovinu sačinjavaju dani zajmovi, depoziti i slično te ostala financijska imovina za koju se očekuje da će se pretvoriti u novčani oblik unutar jedne godine.

Na dan izvještavanja, kratkotrajna financijska imovina Društva iznosila je ukupno 4.968,17 EUR.

* 1. **Novac u banci i blagajni**

Na dan izvještavanja iznos novca u banci kojeg čine salda na eurskim i/ili deviznim računima te novac u blagajni iznosio je 460.105,41 EUR.

1. **Plaćeni troškovi budućeg razdoblja i obračunati prihodi**

Na dan izvještavanja plaćeni troškovi budućeg razdoblja i obračunati prihodi iznosili su 27.390,48 EUR.

1. **KAPITAL I REZERVE**

Prema standardima financijskog izvještavanja kapital i rezerve se sastoje od upisanog kapitala, kapitalnih rezervi, rezervi iz dobiti, revalorizacijskih rezervi, rezervi fer vrijednosti, zadržane dobiti ili prenesenog gubitka, dobiti ili gubitka tekućeg razdoblja te manjinskog interesa.

Na dan izvještavanja kapital Društva iznosio je 5.738.196,58 EUR.

* 1. **Temeljni (upisani) kapital**

Na dan izvještavanja temeljni kapital Društva iznosio je 8.019.260,00 EUR i u cijelosti je upisan u sudski registar kod nadležnog trgovačkog suda.

* 1. **Rezerve iz dobiti**

Rezerve iz dobiti obuhvaćaju zakonske rezerve, rezerve za vlastite udjele te statutarne i ostale rezerve.

Društvo je na dan izvještavanja imalo rezerve iz dobiti u ukupnom iznosu 95.809,51 EUR.

* 1. **Zadržana dobit ili preneseni gubitak**

Stanje ukupnog gubitka kumuliranog tijekom prijašnjih razdoblja na dan izvještavanja iznosilo je 2.426.439,60 EUR.

* 1. **Dobit ili gubitak poslovne godine**

Društvo je u poslovnoj godini ostvarilo neto dobit u iznosu 49.566,67 EUR. Predloženu raspodjelu dobiti Društvo je donijelo Odlukom o raspodjeli dobiti koja je dio javne objave godišnjih financijskih izvještaja za promatranu poslovnu godinu te je javno dostupna.

1. **Rezerviranja**

Dugoročna rezerviranja za rizike i troškove su rashodi za rizike za koje se procjenjuje da će nastati u sljedećim godinama, a imaju sadašnje učinke. Dugoročna rezerviranja sastoje se od rezerviranja za mirovine, otpremnine i slične obveze, rezerviranja za porezne obveze, rezerviranja za započete sudske sporove, rezerviranja za obnavljanje prirodnih bogatstava, rezerviranja za troškove u jamstvenim rokovima te druga rezerviranja.

Rezerviranja se provode u skladu s računovodstvenim politikama i standardima financijskog izvještavanja.

Društvo je na dan izvještavanja imalo stanje rezerviranja u visini od 58.185,59 EUR.

1. **Dugoročne obveze**

Dugoročne obveze odnose se na obveze s rokom dospijeća dužim od godinu dana.

Društvo je na dan izvještavanja imalo dugoročne obveze u visini od 1.701.167,80 EUR.

* 1. **Dugoročne obveze prema bankama i drugim financijskim institucijama**

Dugoročne obveze prema bankama i drugim financijskim institucijama na dan izvještavanja iznosile su ukupno 1.700.016,68 EUR.





* 1. **Ostale dugoročne obveze**

Ostale dugoročne obveze Društva na dan izvještavanja iznosile su ukupno 1.151,12 EUR.

1. **Kratkoročne obveze**

Kratkoročne obveze su obveze s rokom dospijeća kraćim od godinu dana.

Društvo je na dan izvještavanja imalo kratkoročne obveze u visini od 4.333.009,41 EUR.

|  |  |  |
| --- | --- | --- |
| **Opis** | **31.12.2023.** | **31.12.2024.** |
| Obveze za zajmove, depozite i slično | 14.549,31 | 15.000,02 |
| Obveze prema bankama i dr. financijskim institucijama | 1.199.730,70 | 1.106.010,70 |
| Obveze prema dobavljačima | 1.327.643,71 | 2.564.683,63 |
| Obveze prema zaposlenicima | 385.799,11 | 519.759,85 |
| Obveze za poreze, doprinose i sl. davanja | 57.375,37 | 79.153,63 |
| Ostale kratkoročne obveze | 61.002,18 | 48.401,58 |
| UKUPNO | **3.046.100,38** | **4.333.009,41** |

1. **Odgođeno plaćanje troškova i prihod budućeg razdoblja**

Obračunata odgođena plaćanja troškova i/ili prihodi budućeg razdoblja Društva na dan izvještavanja iznosila su 2.813.331,80 EUR.

***V. RAČUN DOBITI I GUBITKA***

1. **Poslovni prihodi**

Poslovni prihodi sastoje se od prihoda od prodaje, prihoda na temelju uporabe vlastitih proizvoda i ostalih poslovnih prihoda. Na poziciji ostalih poslovnih prihoda iskazuju se prihodi od ukidanja rezerviranja, viškovi, prihodi od otpisanih (ispravljenih) potraživanja, naknadno utvrđeni prihodi iz proteklih godina, prihodi od naplate penala i štete, naknadno odobreni popusti i sl.

Poslovni prihodi Društva u 2024. godini ukupno su iznosili 16.381.238,29 EUR.

|  |  |  |
| --- | --- | --- |
| **Opis** | **31.12.2023.** | **31.12.2024.** |
| Prihodi od prodaje | 12.441.152,96 | 15.942.498,69 |
| Ostali poslovni prihodi | 419.967,04 | 1.106.010,70 |
| UKUPNO | **12.861.120,00** | **16.381.238,29** |

1. **Poslovni rashodi**

Poslovni rashodi uključuju rashode nastale promjenom vrijednosti zaliha proizvodnje u tijeku i gotovih proizvoda, materijalne troškove, troškove osoblja, obračunatu amortizaciju, ostale troškove, vrijednosna usklađenja, rezerviranja i ostale poslovne rashode.

Društvo je u 2024. godini iskazalo poslovne rashode u visini od 16.283.238,31 EUR.

|  |  |  |
| --- | --- | --- |
| **Opis** | **31.12.2023.** | **31.12.2024.** |
| Materijalni troškovi | 6.554.385,52 | 8.945.342,96 |
| Troškovi osoblja | 4.474.700,91 | 5.018.868,80 |
| Amortizacija | 692.713,80 | 970.966,75 |
| Ostali troškovi | 931.332,63 | 1.155.679,68 |
| Vrijednosna usklađenja | 99.185,33 | 122.185,61 |
| Rezerviranja | 0,00  74.439,03 | 21.726,99 |
| Ostali poslovni rashodi | 74.439,03 | 48.467,52 |
| UKUPNO | **12.826.757,22** | **16.283.238,31** |

* 1. **Promjene vrijednosti zaliha proizvodnje u tijeku i gotovih proizvoda**

Promjena vrijednosti zaliha proizvodnje odnosi se samo na ona društva koja obavljaju proizvodnu djelatnost. U vrijednost zaliha proizvodnje i gotovih proizvoda uključuju se izravni troškovi proizvodnje (troškovi utrošenog materijala i izravni troškovi rada), te raspoređeni opći troškovi proizvodnje. Smanjenje vrijednosti zaliha proizvodnje u tijeku i gotovih proizvoda rezultira povećanjem rashoda u odnosu na proteklo razdoblje, dok povećanje vrijednosti zaliha rezultira smanjujem rashoda u odnosu na proteklo razdoblje.

Društvo u poslovnoj godini nije imalo poslovnih rashoda po osnovi promjene zaliha proizvodnje u tijeku i gotovih proizvoda.

* 1. **Materijalni troškovi**

Materijalni troškovi uključuju troškove sirovina i materijala, troškove prodane robe i ostale vanjske troškove.

Materijalni troškovi Društva tijekom poslovne godine iznosili su 8.945.342,96 EUR.

|  |  |  |
| --- | --- | --- |
| **Opis** | **31.12.2023.** | **31.12.2024.** |
| Troškovi sirovina i materijala | 1.715.466,43 | 1.932.400,77 |
| Troškovi prodane robe | 100.963,01 | 134.779,79 |
| Ostali vanjski troškovi | 4.737.956,08 | 6.878.162,40 |
| UKUPNO | **6.554.385,52** | **8.945.342,96** |

Troškovi sirovina i materijala uključuju utrošene sirovine i materijal, utrošenu energiju, utrošene rezervne dijelove, otpis sitnog inventara i sl.

Troškovi prodane robe podrazumijevaju nabavnu vrijednost prodane robe. Trošak nabavne vrijednosti prodane robe priznaje se u razdoblju u kojem se priznaje prihod predmetne prodane robe.

Vanjski troškovi obuhvaćaju trošak prijevoznih usluga, poštanske i telekomunikacijske usluge, trošak vanjske dorade, trošak servisnih usluga i održavanja, trošak zakupa i leasinga, trošak promidžbe, sajmova i sponzorstava, trošak intelektualnih i drugih usluga, trošak komunalnih usluga, trošak usluga posredovanja i druge slične usluge.

* 1. **Troškovi osoblja**

Troškovi osoblja uključuju trošak neto plaća i nadnica, trošak poreza i doprinosa iz plaća i trošak doprinosa na plaće.

U 2024. godini troškovi osoblja iznosili su 5.018.868,80 EUR.

|  |  |  |
| --- | --- | --- |
| **Opis** | **31.12.2023.** | **31.12.2024.** |
| Neto plaće i nadnice | 2.802.093,17 | 3.171.368,68 |
| Troškovi poreza i doprinosa iz plaća | 1.035.383,63 | 1.136.628,31 |
| Doprinosi na plaće | 637.224,44 | 710.871,81 |
| UKUPNO | **4.474.700,91** | **5.018.868,80** |

* 1. **Amortizacija**

Amortizacija je rađena u skladu s računovodstvenim politikama Društva i odlukama uprave Društva.

Procjenom ostatka vrijednosti i korisnog vijeka dugotrajne materijalne imovine a zbog povećanog obujma posla utvrđeno je da se s 01.01.2024. g. smanji korisni vijek upotrebe za pojedine amortizacijske grupe:

|  |  |
| --- | --- |
| Kiosci (F.5) | sa dosadašnjih 10 godina, na 5 godina |
| Nadogradnja na vozila (B.V.2) | sa dosadašnjih 10 godina, na 5 godina |
| Priključni uređaji (2,4) | sa dosadašnjih 5 godina, na 4 godine |
| Oprema za cestarske radove (C.1) | sa dosadašnjih 10 godina, na 5 godina |
| Kosilice (Kos) | sa dosadašnjih 10 godina, na 4 godine |
| Ostala oprema (B.VIIK) | sa dosadašnjih 10 godina, na 5 godina |
| Prikolice (2E-6K) | sa dosadašnjih 6 godina, na 5 godina |
| Rashladni uređaji (E.I.4) | sa dosadašnjih 10 godina, na 5 godina |
| Spremnici za otpad (F.14K) | sa dosadašnjih 10 godina, na 5 godina |
| Trokolice (B.IV.) | sa dosadašnjih 10 godina, na 5 godina |
| Uredski namještaj (D.VI.K) | sa dosadašnjih 10 godina, na 5 godina |
| Alat (C.I) | sa dosadašnjih 10 godina, na 5 godina |
| Teretna vozila (BV2BK) | sa dosadašnjih 10 godina, na 7 godina |
| Traktori (B.V.D) | sa dosadašnjih 10 godina, na 7 godina |
| Vibro valjci (4-5) | sa dosadašnjih 10 godina, na 7 godina |
| Osobna vozila (2A-4K) | sa dosadašnjih 10 godina, na 7 godina |

Sukladno toč. 6.46. HSFI-ja 6- (Dugotrajna materijalna imovina) i računovodstvenoj procjeni a na temelju članka 23. Izjave o osnivanju društva ( potpuni tekst od 28. prosinca 2021. godine) direktor društva donio je Odluku o promjeni stopa amortizacije za 2024. g. Utvrđene su nove stope amortizacije za sljedeće amortizacijske grupe:

|  |  |  |  |  |
| --- | --- | --- | --- | --- |
| Amortizacijska grupa | Stara stopa | Iznos amortizacije | Nova stopa | Iznos amortizacije |
| F.5 Kiosci | 10,00 % | 22.014,20 | 20,00 % | 44.028,41 |
| B.V.2 Nadogradnja na vozila | 10,00 % | 5.600,54 | 20,00 % | 11.201,09 |
| 2,4 Priključni uređaji | 20,00 % | 24.959,91 | 25,00 % | 31.199,94 |
| C.1 oprema za cestarske radove | 10,00 % | 1.687,87 | 20,00 % | 3.379,73 |
| KOS Kosilice | 10,00 % | 28.594,66 | 25,00 % | 71.013,48 |
| B.VIIK Ostala oprema | 10,00 % | 28.318,90 | 20,00 % | 42.210,63 |
| 2E-6K Prikolice | 16,67 % | 2.953,31 | 20,00 % | 3.543,27 |
| E.I.4 Rashladni uređaji | 10,00 % | 910,48 | 20,00 % | 1.820,97 |
| F.14K Spremnici za otpad | 10,00 % | 45.841,82 | 20,00 % | 91.683,65 |
| B.IV Trokolice | 10,00 % | 462,50 | 20,00 % | 925,00 |
| D.VI.K Uredski namještaj | 10,00 % | 2.537,21 | 20,00 % | 5.074,48 |
| C.I. Alat | 10,00 % | 5.417,72 | 20,00 % | 10.835,47 |
| BV2BK Teretna vozila | 10,00 % | 121.001,91 | 14,28 % | 172.790,77 |
| B.V.D Traktori | 10,00 % | 3.569,29 | 14,28 % | 5.096,94 |
| 4-5 Vibro valjci | 10,00 % | 4.290,54 | 14,28 % | 6.126,89 |
| 2A-4K Osobna vozila | 10,00 % | 7.805,08 | 14,28 % | 11.145,64 |
| UKUPNO |  | 305.965,94 |  | 512.076,36 |

Ukupni trošak amortizacije u 2024.g. iznosio je 970.966,75 EUR. Promjenom određenih stopa amortizacije knjižen je 206.110,42 EUR veći trošak u odnosu na amortizacijske stope iz 2023.g.

* 1. **Ostali troškovi**

Ostale troškove čine premije osiguranja, bankarske usluge i troškovi platnog prometa, zdravstvene usluge, troškovi prava korištenja, troškovi članarina, troškovi poreza koji ne ovise o dobitku i ostali nematerijalni troškovi poslovanja.

Društvo je u poslovnoj godini imalo ukupno 1.155.679,68 EUR ostalih troškova.

* 1. **Vrijednosna usklađenja**

Vrijednosno usklađenje dugotrajne nefinancijske imovine provodi se u slučajevima oštećenja ili uništenja imovine ili u slučajevima kada tržišna vrijednost imovine padne ispod knjigovodstvene vrijednosti.

Vrijednosno usklađenje kratkotrajne nefinancijske imovine odnosi se na smanjenje

vrijednosti zaliha i potraživanja.

Društvo je u poslovnoj godini provelo vrijednosna usklađenja nefinancijske imovine u visini od 122.185,61 EUR.

* 1. **Ostali poslovni rashodi**

Ostali poslovni rashodi Društva u poslovnoj godini iznosili su 48.467,52 EUR.

1. **Financijski prihodi**

Financijski prihodi sastoje se od prihoda od ulaganja u dionice/udjele poduzetnika, kamata, tečajnih razlika i ostalih financijskih prihoda iz odnosa s poduzetnicima i financijskim institucijama.

Društvo je u 2024. godini ostvarilo financijske prihode u iznosu 14.539,34 EUR.

1. **Financijski rashodi**

Financijski rashodi odnose se na kamate, tečajne razlike i druge rashode, nerealizirane gubitke (rashode) od financijske imovine, neto vrijednosna usklađenja financijske imovine i ostale financijske rashode.

Financijski rashodi Društva u poslovnoj godini iznosili su 62.972,65 EUR.

1. **UKUPNI PRIHODI**

Društvo je u poslovnoj godini 2024. ostvarilo ukupne prihode u visini od 16.395.777,63 EUR.

|  |  |  |
| --- | --- | --- |
| **Naziv pozicije** | **31.12.2023.** | **31.12.2024.** |
| Poslovni prihodi | 12.861.120,00 | 16.381.238,29 |
| Financijski prihodi | 19.829,91 | 14.539,34 |
| UKUPNO | **12.880.949,91** | **16.395.777,63** |

1. **UKUPNI RASHODI**

Ukupni rashodi Društva u poslovnoj godini 2024. iznosili su 16.346.210,96 EUR.

|  |  |  |
| --- | --- | --- |
| **Naziv pozicije** | **31.12.2023.** | **31.12.2024.** |
| Poslovni rashodi | 12.826.757,22 | 16.283.238,31 |
| Financijski rashodi | 48.755,92 | 62.972,65 |
| UKUPNO | **12.875.513,14** | **16.346.210,96** |

1. **POREZ NA DOBIT**

Porez na dobit sukladno hrvatskom Zakonu o porezu na dobit izračunava se primjenom propisane stope na oporezivu osnovicu. Porezna osnovica uvećava se i umanjuje prema propisima navedenim u Zakonu o porezu na dobit.

|  |  |  |
| --- | --- | --- |
| **Naziv pozicije** | **31.12.2023.** | **31.12.2024.** |
| Dobit prije oporezivanja | 5.436,77 | 49.566,67 |
| Gubitak prije oporezivanja | 0,00 | 0,00 |
| Dobit razdoblja | 4.436,77 | 49.556,67 |
| Gubitak razdoblja | 0,00 | 0,00 |

**16. SPOROVI I POTENCIJALNE OBVEZE**

Na temelju procjena u razumnoj mjeri se procjenjuju mogući rezultati sudskih sporova i iskazuju rezerviranja ako se procijene potencijalni gubitci koji bi nastali po završetku sudskih postupaka.

Uprava prati i analizira tijek sporova i na kraju svake godine zajedno s pravnom službom obavlja procjenu ishoda sporova. U korist društva vode se sporovi za naplatu potraživanja za koje nije obavljeno plaćanje za pružene usluge društva.

**17. DOGAĐAJI POSLIJE BILANCE**

U 2024. godini nastavljene su inicijative za smanjenje troškova poslovanja. Osim navedenog, nakon 31. prosinca 2023. godine nisu nastale niti se očekuju drugi poslovni događaji ili transakcije koji bi imali značajan utjecaj na financijske izvještaje na dan ili za razdoblje završeno 31. prosinca 2023. godine ili da su od kakvog značaja za poslovanje Društva koje bi zahtijevalo objave u financijskim izvještajima.

***VI. PRIHVAĆANJE I OBJAVA FINANCIJSKIH IZVJEŠTAJA OD STRANE***

***UPRAVE DRUŠTVA***

**Objava financijskih izvještaja**

Uprava društva, na temelju odluke Skupštine o utvrđivanju godišnjih financijskih izvještaja za poslovnu godinu 2024., svojom ovjerom odobrava njihovu objavu dana 28.5.2025. godine.

|  |
| --- |
| Direktor: |
| Renato Raguž, dipl.ing.stroj. |
|  |